ตลาดหุ้นอินโดนีเซียปิดร่วง 24 จุด หลังเกิดเหตุระเบิดในกรุงจาการ์ตา
ดัชนีคอมโพสิตตลาดหุ้นอินโดนีเซียปิดตลาดปรับตัวลง 24 จุด หรือ 0.53% โดยสาเหตุที่ตลาดหุ้นปรับตัวลงแรงมาจากการเกิดเหตุระเบิด และมีการยิงกันในกรุงจาการ์ตา เมืองหลวงของอินโดนีเซียในวันนี้
14 ม.ค. 2559

ดัชนีคอมโพสิตตลาดหุ้นอินโดนีเซียปิดตลาดปรับตัวลง 24 จุด หรือ 0.53% โดยสาเหตุที่ตลาดหุ้นปรับตัวลงแรงมาจากการเกิดเหตุระเบิด และมีการยิงกันในกรุงจาการ์ตา เมืองหลวงของอินโดนีเซียในวันนี้ นอกจากนี้ ยังได้เกิดเหตุการณ์ในลักษณะเดียวกันที่สถานที่ตำรวจในกรุงจาการ์ตาด้วยเช่นกัน
โดยในช่วงเช้าวันนี้ เกิดเหตุระเบิดอย่างน้อย 6 ครั้งในศูนย์การค้าแห่งหนึ่งและสถานีตำรวจ ซึ่งตั้งอยู่ใจกลางกรุงจาการ์ตา เมืองหลวงของประเทศอินโดนีเซีย โดยมีการยิงต่อสู้กันระหว่างกลุ่มก่อการร้ายและเจ้าหน้าที่ตำรวจในบริเวณดังกล่าว
ล่าสุดโฆษกตำรวจกรุงจาการ์ตาเปิดเผยว่า ยอดผู้เสียชีวิตจากเหตุโจมตีใกล้กับศูนย์การค้าในกรุงจาการ์ตา ประเทศอินโดนีเซียในวันนี้ เพิ่มขึ้นเป็น 7 รายแล้ว ขณะที่ยอดผู้ได้รับบาดเจ็บอยู่ที่ 20 ราย